།ཀུན་ཏུ་སྤྱོད་པའི་རྒྱུད་ཀྱི་བཤད་ཐབས་ཀྱི་མན་ངག་བཞུགས།
༄༅༅། །བླ་མ་རྗེ་བཙུན་རིན་ཆེན་ལྟ་བུ་དང་། །ཆོས་སྐུའི་སྣང་བ་རྣམ་གསུམ་མཁའ་
འགྲོ་དང་། །ཀུན་སྤྱོད་གསུམ་སྟོན་གཞུང་གི་ཚོགས་རྣམས་ལ། །གུས་པས་བཏུད་ནས་
རྒྱུད་དོན་ཅུང་ཟད་བྲི།
།དེ་ལ་དཔལ་བདེ་མཆོག་ནམ་མཁའ་དང་མཉམ་པ་སྙིགས་མ་
ལྔ་ལྡན་གྱི་སེམས་ཅན་ལ་མཁོ་བའི་ཡན་ལག་ཏུ་མ་གྱུར་པས་བདེ་མཆོག་ཉུང་ངུ་གསུངས་
ལ། དོན་དེ་ཡང་དོན་རྒྱས་པར་གཞུང་ཉུང་བས་དཀའ་བའི་གནས་ལ་བཤད་པའི་རྒྱུད་
ལྔ་གསུངས་པ་ལས་འདིར་ཆོ་གའི་ཡན་ལག་གཙོར་སྟོན་པའི་རྒྱུད་དོ། །དེ་ལ་ཡང་རྟོག་
པ་དྲུག་ཅུ་རྩ་བཞི་བཞུགས་པ་ལས། རྟོག་པ་ཉི་ཤུ་རྩ་གཅིག་པས་འཁོར་ལོ་གསུམ་བཀོད་
པའི་རྟོག་པ་འདི་སློབ་དཔོན་ལཱུ་ཧི་པའི་མངོན་པར་རྟོགས་པ་ལུང་བསྟན་པའི་ཕྱིར་སྟོན་
པའོ། །དེ་ལ་ཕྱག་འཚལ་བ་ནི་དེ་འདོན་པའི་དུས་སུ་བླ་མ་དངོས་སུ་བཞུགས་ན་གནང་
བ་ཞུ་བ་ལས། མི་བཞུགས་ཀྱང་ཕྱག་བཙལ་ནས་གནང་བ་ཞུས་ནས་སྟོན་པའོ། །རྒྱུད་ཀྱི་
དོན་ལ་གསུམ་སྟེ། མཚམས་སྦྱར་བའི་སྒོ་ནས་དགོས་འབྲེལ་བསྟན་པ་དང་། ལུས་རྣམ་
པར་བཞག་པ་དང་། ཡན་ལག་རྒྱས་པར་བཤད་པའོ། །དང་པོ་མཚམས་སྦྱར་བ་ནི། དེ་
ནས་ཞེས་པ་རྟོག་པ་ཉི་ཤུ་པ་རིག་འཛིན་གྲུབ་པའི་རྟོག་པ་སོང་བ་དེ་ནས་སོ། །གཞན་
ཡང་བཤད་པ་ན་འཁོར་ལོ་གསུམ་བཀོད་པའི་རྟོག་པའོ། །ཀུན་ཏུ་སྤྱོད་པ་ནི། ཕྱི་དང་
ལུས་དང་རྫོགས་པའི་ཀུན་ཏུ་སྤྱོད་པ་གསུམ་སྟེ་བརྗོད་བྱའོ། །དེ་རྟོགས་པའི་དགོས་པ་
འབྲེལ་པ་ནི་མ་བཤད་ན་མི་རྟོགས་ལ་བཤད་ན་རྟོག་པར་འབྲེལ་ལོ། །འཁོར་ལོ་གསུམ་
བདག་འདིས་སྒྲོལ་བྱེད། དགོས་པའི་དགོས་པ་སྟེ། དེ་ཡང་སྒྲོལ་བྱེད་ཀྱི་གཙོ་བོ་ཡིན་
- 164 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
པས་འཁོར་ལོ་གསུམ་སྨོས་ཀྱི་དོན་གྱིས་ན་ཀུན་སྤྱོད་གསུམ་ཀས་ཀྱང་སྒྲོལ་ལོ། །སྒྲོལ་
བྱེད་ཀྱི་ལམ་བཤད་པ་ནི། རྣལ་འབྱོར་ལམ་ཞེས་པ་ཀུན་སྤྱོད་གསུམ་གྱིས་སོ། །ལུས་རྣམ་
པར་བཞག་པ་ལ་གཉིས། རྒྱུད་ཇི་ལྟར་གནས་པ་བསྟན་པའི་སྒོ་ནས་ཐུན་མོང་མ་ཡིན་
པའི་ཀུན་སྤྱོད་བསྟན་པ་དང་། དེའི་འབྲས་བུ་ཐུན་མོང་གི་ཀུན་སྤྱོད་བསྟན་པའོ། །དེ་ལ་
དང་པོ་ནི། ལུགས་འབྱུང་སྟེ་ལྷ་གཡས་སྐོར། ལུགས་བཟློག་སྟེ་གཡོན་སྐོར་དུ་གནས་པ་
དང་། ཡང་ཉུང་ངུའི་དབང་དུ་བྱས་ནས་ལྷ་དང་སྔགས་དང་མངོན་པར་རྟོགས་པ་ལ་
སོགས་པ་ལུགས་འབྱུང་དང་ལུགས་བཟློག་ཏུ་གནས་པ་ལ། བཤད་པའི་རྒྱུད་འདིར་
ཀུན་སྤྱོད་ལ་སོགས་པ་གསུམ་ལ་བསྟན་བཤད་སོ་སོར་བཤད་པ་གསུམ་བརྡས་བསྟན་
ནས་གནས་པའོ། །ཐུན་མོང་མ་ཡིན་པའི་ལམ་འདིར་ལམ་རྫོགས་པར་བྱེད་པའི་ཡན་
ལག་ཀྱང་ཤུགས་ལ་བསྟན་ཏོ། །ཐུན་མོང་གི་ཀུན་སྤྱོད་ནི་ལམ་ལ་ཐེ་ཚོམ་ཟ་བའམ།
ལམ་ལོག་པར་ཞེན་པ་སྤང་བ་དང་། ལྷ་ལ་ཞེན་པ་སྤང་བ་དང་། རྩ་དབུ་མའི་ཉམས་
མྱོང་ལ་བརྩི་བ་དང་གསུམ་མོ། །ཡན་ལག་རྒྱས་པར་བཤད་པ་ནི། རྒྱུད་རྣམས་ཀྱི་དོན་
གྱི་མངོན་པར་རྟོགས་པ་བསྡུ་བ་ནི། བླ་མ་དམ་པའི་དོན་བསྡུས་ཀྱི་ཡིག་ཆུང་ལས་གསལ་
བར་གསུངས་པ་དེ་ལ་དང་པོ་དེ་ནས་ཞེས་པ་ནས་བཟུང་ནས་ལེའུ་དང་པོ་རྫོགས་པའི་
བར་གྱིས་ཀུན་སྤྱོད་གསུམ་གྱི་སྔོན་དུ་འགྲོ་བའི་ཡན་ལག་ཕུང་པོ་ཁམས་དང་སྐྱེ་མཆེད་
ལྷར་བསྒོམ་པ་བསྟན་ཏེ། རྣལ་འབྱོར་གྱི་དབང་ཕྱུག་ཅེས་པས་རྟེན་གྱི་གང་ཟག་ཀྱང་
བསྟན་ལ། དེ་ནས་ཚད་མེད་བཞི་ཨ་བྷི་དྷ་ནར་གསུངས་པས་དེ་ལ་ལྟོས་ལ། ཕུང་པོ་ལ་
སོགས་པ་ལྷར་བྱས་པའི་དགོས་པ་ལཱུ་ཧི་པའི་བཞིན་འདིར་ཡང་གསུངས་སོ། །དེ་ལ་
ཚད་ལེའུ་གཉིས་པས་ནི་བྱང་ཆུབ་ཀྱི་ཕྱོགས་སུམ་ཅུ་རྩ་བདུན་བསྟན། དགོས་པ་གསུམ་
གྱིས་ཀུན་སྤྱོད་གསུམ་ཀ་རྫོགས་པར་བྱེད་པའི་ཡན་ལག་གོ །ལེའུ་གསུམ་པས་དེ་ཉིད་ལྷ་
- 165 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དང་སྦྱར་བ་སྟེ་དགོས་པ་གསུམ་གྱིས་ཕྱི་ལུས་ཀྱི་ཀུན་སྤྱོད་ཀྱི་ཡན་ལག་གོ །ལེའུ་བཞི་པས
ཁམས་ཀྱི་དག་པ་བསྟན་ཏེ་རྫོགས་པ་བསྒོམས་ནས་ཀྱང་དཀྱིལ་འཁོར་ད་ལྟར་ནས་རིམ་
གྱིས་གསལ་བཏབ་པའི་རྗེས་ལ་བྱེད་པས་གསུམ་ཀའི་ཡན་ལག་ཡིན་ལ། མ་བསྒོམས་ན་
དཀྱིལ་འཁོར་མ་བསྡུས་པར་བྱེད་པར་བཞེད་དོ། །དཱ་རི་ཀ་པ་ནི་མཉམ་གཞག་རང་དུ་
བཞེད་དོ། །ལེའུ་ལྔ་པས་ནི་ཕྱིའི་ཀུན་སྤྱོད་དངོས་རྟེན་དང་བརྟེན་པར་བཅས་པ་བསྐྱེད་
པ་བསྟན། ལེའུ་དྲུག་པས་ཕྱིའི་ཀུན་སྤྱོད་དང་ལུས་ཀྱི་ཀུན་སྤྱོད་གཉིས་ཀྱི་སྤྱིར་འགྲོ་བའི་
སྐུ་མདོག་དང་ཕྱག་མཚན་གསལ་བར་བསྟན་པ་དང་། ལུས་ཀྱི་ཀུན་སྤྱོད་ཅུང་ཟད་
མདོར་བསྟན་པ་དང། བསྐྱེད་རིམ་བསྒོམས་པའི་ཕན་ཡོན་བསྟན། ལེའུ་བདུན་པས་
ཀུན་སྤྱོད་གཉིས་ཀྱི་ཡན་ལག་གོ་ཆ་བཅིང་བ་བསྟན། ལེའུ་བརྒྱད་པའི་སྟོད་ཀྱིས་ཀུན་
སྤྱོད་གཉིས་ཀྱི་ཡན་ལག་ཡེ་ཤེས་གཞུག་པ་བསྟན་ཏེ་གོ་སླའོ། །དེ་ནས་ཀུན་སྤྱོད་གསུམ་
རྫོགས་པར་བྱེད་པའི་ཡན་ལག་སངས་རྒྱས་ལ་མཆོད་པར་འགྲོ་བས་གསང་བའི་མཆོད་
པ་བསྟན་པ་དང་། རྫོགས་པ་ལྟར་ན་ཡེ་ཤེས་ཀྱི་ཕྱག་རྒྱ་བསྟེན་པར་འགྲོ་གསུང་ངོ་། །དེ་
ལས་དང་པོ་ལྟར་ན་མངོན་རྟོགས་ནས་གསང་སྔགས་བདུད་རྩི་མཉེས་མཆོད་གསུམ་གྱིས་
མཆོད་པའི་རྗེས་ལ་ཡུམ་གྱི་མཁའ་ཨ་ལ ས་པདྨ་དམར་པོ་འདབ་མ་གསུམ་པར་བསྐྱེད།
ཧཱུྃ་སེར་པོ་ལས་གེ་སར་གྱི་སྟེང་དུ་ཧཱུྃ་སེར་པོས་མཚན་པ། ཡབ་ཀྱི་རྡོ་རྗེ་མི་དམིགས་
པ་ལས་རྡོ་རྗེ། ྃ་ལས་ནོར་བུ་དམར་སྐྱ་བུ་གར་ཡང་ྃ་སེར་པོས་མཚན་པའོ། །ཡུམ་གྱི་
ལྟེ་བར་ཡབ་ཀྱི་སྙིང་པོ་དང་སྙིང་གར་ཉེ་སྙིང་། མགྲིན་པར་ཡུམ་གྱི་སྙིང་པོ་དང་།
དཔྲལ་བར་ཉེ་སྙིང་། ཡབ་ཀྱི་ལྟེ་བར་ཡུམ་གྱི་སྙིང་པོ་དང་སྙིང་གར་ཉེ་སྙིང་། མགྲིན་
པར་ཡབ་ཀྱི་སྙིང་པོ་དང་དཔྲལ་བར་ཉེ་སྙིང་། ཡབ་ཀྱི་སྤྱི་བོར་ཨོཾ། མགྲིན་པར་ཨཱཿ སྙིང་
གར་ཧཱུྃ། ལྟེ་བར་སྭཱ། བརླ་གཉིས་ལ་ཧཱ་དགོད། ཡུམ་གྱི་གནས་ལྔར་ཡང་རིམ་པ་བཞིན།
ལཾ་མཾ་པཾ་ཏཱཾ་ཧཱྃ་རྣམས་བཀོད་ལ་དེ་རྣམས་སོ་སོ་ཁ་སྦྱོར་དུ་འགྱུར་ཞིང་། འོད་ཟེར་ཕན་
- 166 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ཚུན་དུ་འཕྲོ་བར་བསམ་ཞིང་སྙོམས་པར་ཞུགས་པས་བདག་ལ་བདེ་བ་སྐྱེས་ཞིང་དཀྱིལ་
འཁོར་གྱི་ལྷ་ཐམས་ཅད་ལ་བདེ་བ་སྐྱེས་པར་བསམ་མོ། །རྫོགས་པ་ལ་ཡང་གནས་ལྔ་
བྱིན་གྱིས་བརླབ་པ་ལ་སོགས་པ་ཐམས་ཅད་ཚུལ་དང་མཐུན་ལ་དགའ་བ་བཞི་སྐྱེ་བའོ། །
དེ་ཡང་གཟུགས་ལ་བལྟ་བ་ནས་འཁྱུད་པའི་བར་དུ་སྐྱེ་ལ། དེ་བདེ་བའི་ཉམས་ཆུང་
བས་བྱ་བ་མང་བས་དཔའ་བོ་དང་ཆོས་མཐུན། རྡོ་རྗེ་དང་པདྨ་མཉམ་པར་སྦྱར་ཞིང་
ཧཱུྃ་དང་ྃ་འཐབ་པར་དྲན་པའི་དུས་སུ་བདེ་བའི་ཉམས་ཆེ་བས་མཆོག་དགའ། ཚོར་བ་
བདེ་བ་རགས་པ་སྐྱེ་བས་རེག་པ་བདེ་བའོ། །བྱ་བ་ཉུང་བས་བུད་མེད་དང་ཆོས་མཐུན།
ཅུང་ཟད་དྲུད་པར་དྲན་ཞིང་ྃ་གིས་ཧཱུྃ་ཕུལ་བ་དྲན་པའི་དུས་སུ་བདེ་བ་ཅུང་ཟད་མི་
རྟོག་པ་དང་བཅས་པས་རབ་ཏུ་དགའ་བ་མི་རྟོག་པ་བདེ་བ། དེ་ནས་ཐིག་ལེ་དཀར་
དམར་གཉིས་ཀླད་ཀོར་གཉིས་སུ་ཕེབས་པར་དྲན་པའི་དཔེའི་ཡེ་ཤེས་ཏེ་དེ་བདེ་བའི་
ཐབས་ནི་ཀུན་རིག་པའོ་ཞེས་པས་བསྟན་ནོ། །དེ་གོམས་པ་ལས་དོན་དུ་འགྱུར་བ་ནི་ལྷ་
ཡུལ་ཅེས་པ་རྐང་པ་གསུམ་གྱིས་བསྟན་ལ། དེས་བསྐྱེད་པ་ལྟར་ན་ལུས་ཀྱི་དཀྱིལ་འཁོར་
ཡང་བསྟན་ཏོ། །ལེའུ་དགུ་པས་སྤྲུལ་སྐུ་དང་ལོངས་སྐུ་མཚམས་སྦྱར་བ་བསྟན་པ་དང་།
ལོངས་སྐུ་ལམ་དུ་བྱེད་པ་ལུས་ཀྱི་ཀུན་སྤྱོད་བསྟན་པ་དང༌། ཆོས་སྐུ་ལམ་དུ་བྱེད་པ་
རྫོགས་པའི་ཀུན་སྤྱོད་ཅུང་ཟད་ཙམ་བསྟན་པ་དང་གསུམ་མོ། །དེ་ཡང་ལུས་ཀྱི་ཀུན་
སྤྱོད་དང་རྫོགས་པའི་ཀུན་སྤྱོད་གཉིས་ཀ་འདིར་མདོར་བསྟན་པའི་ཚུལ་ཡིན་ལ།
ལོངས་
སྐུ་ལམ་དུ་བྱེད་པ་ལུས་ཀྱི་ཀུན་སྤྱོད་ཀྱི་ལྷའི་གནས་ལེའུ་བཅུ་གསུམ་པར་བསྟན་ལ། བཅུ་
བདུན་པ་ནས་གནས་རྣམས་སུ་ལྷ་དགོད་པ་བཤད་དོ། །ཆོས་སྐུ་བསྒོམ་པ་རྒྱས་པར་
བཤད་པ་ནི་བཅུ་གཉིས་པ་ལས་གསུངས་སོ། །ལེའུ་བཅུ་པས་ནི། དམ་ཚིག་ཅན་ལ་
གཏོར་མ་སྦྱིན་པ་དང་། སངས་རྒྱས་ལ་མཆོད་པའི་ཚོགས་དང་། ལག་མཆོད་དང་།
- 167 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼༽
ཚེས་བཅུའི་བྱ་བ་དང་། དེ་ལྟར་བྱས་པའི་ཕན་ཡོན་བསྟན་ཏེ། ཀུན་སྤྱོད་གསུམ་རྫོགས་
པར་བྱེད་པའི་ཡན་ལག་གོ །ལེའུ་བཅུ་གཅིག་པས་ནི་ཀུན་སྤྱོད་གསུམ་ཀས་རྫོགས་པར་
བྱེད་པའི་ཡན་ལག་རྗེས་སྤྱོད་ལ་དག་པ་དྲན་པ་དང༌། སྤྲོས་བཅས་ཀྱི་སྤྱོད་པ་འདོད་
པའི་ཡོན་ཏན་ལས་གྲོལ་བར་བསྟན་པ་དང་། གང་ཟག་གི་ཁྱད་པར་དང་། བསྒྲུབས་
པའི་ཕན་ཡོན་ལ་སོགས་པ་བསྟན་ཏོ། །གང་ཟག་གི་ཁྱད་པར་ལ་གཉིས། ཀུན་སྤྱོད་
ཉམས་སུ་
གསུམ་བསྟན་དུ་མི་རུང་བའི་གང་ཟག་དགག་པའི་སྒོ་ནས་བསྟན་པ་དང་།
ལེན་པའི་གང་ཟག་སྒྲུབ་པའི་སྒོ་ནས་བསྟན་པའོ། །ལེའུ་བཅུ་གཉིས་པའི་དོན་ལྔར་
གནས་ཏེ། རྫོགས་པའི་ཀུན་སྤྱོད་ཆོས་སྐུ་བསྒོམ་པ་རང་གི་སེམས་ཉིད་དུ་ཆོས་ཐམས་ཅད་
འཇུག་པར་བསྟན་པ་དང་། རྫོགས་པའི་ཀུན་སྤྱོད་ཀྱི་སྔོན་དུ་ལྷ་སྐད་ཅིག་གིས་བསྐྱེད་
པ་བསྟན་ལ། ལུས་ཀྱི་ཀུན་སྤྱོད་ཀྱི་སྐད་ཅིག་གིས་བསྐྱེད་པར་འགྲོ་བ་དང་གཉིས། དབུགས་
དབྱུང་གི་ཁྱད་པར་གྱིས་རྒྱུད་འདི་ཁྱད་པར་དུ་འཕགས་པར་བསྟན་པ་དང་གསུམ། ཨཱ་
ལི་ཀཱ་ལིའི་ཆེ་བ་དང་བཞི། རྫོགས་པ་བསྒོམ་པ་དངོས་བསྟན་པའོ། །བཅུ་གསུམ་པ་ལ་
དོན་དྲུག་ཏུ་གནས་ཏེ། ལེའུ་དགུ་པར་ལུས་ཀྱི་ཀུན་སྤྱོད་བསྒོམ་པའི་གནས་རྒྱས་པར་
བཤད་པའི་ཚུལ་གྱིས་བསྟན་པ་དང་། བསྟན་བཤད་ཀྱི་ཚུལ་གྱིས་བསྟན་པ་དང་། བསྟན་
བཤད་ཀྱི་ཚུལ་གྱིས་ཀུན་སྤྱོད་གསུམ་སྒོམ་པ་སྐུ་གསུམ་ལམ་དུ་བྱེད་པར་བཤད་པ་དང་།
སྐུ་གསུམ་གྱི་རྒྱུ་ཚོགས་གཉིས་བཤད་པ་དང་། ཀུན་སྤྱོད་གསུམ་བསྟན་པའི་སྣོད་དང་
སྣོད་མ་ཡིན་པའི་གང་ཟག་བཤད་པ་དང་། རྒྱུད་ཀྱི་ཆེ་བ་བསྟན་པ་དང་། ལས་ཀྱི་
ཚོགས་ཀྱི་གནང་བཀག་བསྟན་པའོ། །བཅུ་བཞི་པས་ཕྱིའི་མཆོད་པ་དང་། ལག་པའི་
མཆོད་པ་བསྟན་ཏེ། འདི་གཉིས་སངས་རྒྱས་ལ་མཆོད་པ་དང་། དམ་ཚིག་དང་སྡོམ་པ་
སྤྱད་པ་གསུམ་ཀར་དུ་འགྲོ་སྟེ། ཀུན་སྤྱོད་གསུམ་ཀ་རྫོགས་པར་བྱེད་པའི་ཡན་ལག་གོ །
བཅོ་ལྔ་པས་ཀྱང་ཀུན་སྤྱོད་གསུམ་ཀ་རྫོགས་པར་བྱེད་པའི་ཡན་ལག་ཐུན་མཚམས་ཀྱི་
- 168 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བྱ་བ་དག་པ་དྲན་པ་དང་སྤྱོད་པ་གཉིས་ཀ་སྟོན་ལ། སྤྱོད་པ་ལ་རང་དོན་གྱི་སྤྱོད་པ་
དང་། གཞན་དོན་གྱི་སྤྱོད་པ་གཉིས་ཡིན་ལ། རང་དོན་གྱི་སྤྱོད་པ་ལ་གསུམ། སྤྲོས་
བཅས། སྤྲོས་མེད། ཤིན་ཏུ་སྤྲོས་མེད་དོ། །སྤྲོས་བཅས་ལ་གསུམ། ཚོགས་བསག་པར་བྱ་
བའི་ཕྱིར་སྤྲོས་བཅས་ཏེ་ཕྱི་མཆོད་ལག་མཆོད་ཚོགས་ཀུན་ཡིན་ཏེ་གོང་དུ་སོང་། བསྐྱེད་
པ་བརྟན་པར་བྱེད་པའི་སྤྲོས་བཅས་ཐུན་མཚམས་སུ་ཨཾ་ག་རག་སྔོན་པོ་གྱོན་རྒྱན་དྲུག་
བཏགས་ནས་ལྷའི་རྣལ་འབྱོར་གསལ་འདེབས་པར་བྱེད་པ་ཡིན་ལ། ནུས་པའི་སྤྲོས་
བཅས་ཞེས་པ་རིམས་ནད་གཅད་པ་དང་། ཆར་དབབ་པ་དང་བཅད་པ་ལ་སོགས་པའི་
དོན་དུ་རྒྱལ་པོ་ལ་སོགས་པས་གསོལ་བ་བཏབ་ནས་བསྙེན་པ་སྔོན་དུ་སོང་བས་ཚོགས་
ཀྱི་ཁང་པ་སུམ་རིམ་བྱས་ནས་དམ་ཚིག་དང་ལྡན་པའི་རྣལ་འབྱོར་ཕོ་མོ་དྲུག་ཅུ་རྩ་གཉིས་
དཀྱིལ་འཁོར་གྱི་འཁོར་ལོའི་རྣམ་པའི་འདྲ་འབག་དུ་ཞུགས། ཚོགས་ཁང་དང་པོར་ཞུགས་
ནས་ཆོ་ག་མཛད་པ་ཚོགས་ཁང་བར་མར་རོལ་མོའི་བྱེ་བྲག་ལ་སོགས་པའི་མཆོད་པ་ཐ་
མར་ཁ་ཟས་ཀྱི་བྱ་བའི་གཡོས་པ་རྣམས་བཞག་ནས་ཚོགས་བྱས་པའི་སྒོ་ནས་ཕྲིན་ལས་
སྒྲུབ་པའོ། །རྫོགས་པར་བརྟན་པར་བྱེད་པའི་སྤྱོད་པ་ལ་གཉིས་ལས། སྤྲོས་མེད་ནི་ཕྱག་
རྒྱ་རྣམ་པ་ལྔ་ལ་བླང་དོར་མེད་པར་ལོངས་སྤྱད་པ་ཡིན་ལ། ཤིན་ཏུ་སྤྲོས་མེད་རྣམ་པར་
རྟོག་པ་ཐམས་ཅད་དང་བྲལ་བས་འདོད་པའི་ཡོན་ཏན་ལྔ་ལ་ཉམ་ང་བག་ཙམ་མེད་པར་
ལོངས་སྤྱད་པའོ། །ཕྱོགས་ལས་རྣམ་པར་རྒྱལ་བ་ནི་གཞན་དོན་དུ་བྱེད་པ་སྟེ། ཉི་ཟླ་རྟིང་
པར་འཛིན་པ་དང་། ཆུ་བོ་གྱེན་ལ་བཟློག་པ་དང་། ལྷ་དགས་པ་ལ་སོགས་པ་ནུས་པའི་
རྡོ་རྗེ་ཐེག་པ་ལ་འཛུད་པ་ལ་སོགས་པ་བྱེད་པའོ། །ལེའུ་བཅུ་དྲུག་པ་བྱ་བའི་རྒྱུད་ལ་སོགས་
པ་ཕྱིའི་བྱ་བ་རྣམས་ཀྱིས་མི་འགྲུབ་ཅིང་རྫོགས་པ་བསྒོམས་ན་མཆོག་ཐུན་མོང་གཉིས་
ཀའི་དངོས་གྲུབ་འགྲུབ་པར་བསྟན་པ་དང་། མདོ་ལ་སོགས་པ་ཕ་རོལ་ཏུ་ཕྱིན་པ་དང་།
- 169 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བྱ་སྤྱོད་ཀྱི་རྒྱུད་ལ་སོགས་པ་ལམ་རིང་ཞིང་། བླ་ན་མེད་པའི་ལམ་ཉེ་བར་བསྟན་པ་དང་།
རྣལ་འབྱོར་མའི་མཚན་པ་ཞེས་པ་ལ་སོགས་པས་སྒྲུབ་པ་པོ་ལ་རྣལ་འབྱོར་མ་བར་ཆད་
ཀྱི་ཉམས་སད་པ་བྱུང་ན་གཡོན་ནས་བསྐོར་བ་སྔོན་དུ་འགྲོ་བས་བརྡ་བྱས་ལ་ངོ་ཤེས་པར་
བྱ་བ་བསྟན། ཇི་ལྟར་སྔགས་ལ་སོགས་པས་བོང་བུའི་རྣལ་འབྱོར་ལ་བརྟེན་ནས་ཐུན་མོང
གི་དངོས་གྲུབ་ལས་བཞི་དང་། སྐྱེ་བ་བདུན་པ་བརྟག་པ་བསྟན་ཏོ། །དེ་ཡང་ལྷ་སོ་བདུན་
གྱི་རྣལ་འབྱོར་དང་ལྡན་པས་ཡི་གེ་ཉི་ཤུ་རྩ་གཉིས་པ་ལ་བསྙེན་པ་བྱས་ཏེ། དེ་ནས་ལས་ལ་
སྦྱོར་བ་ལ་ཞི་བ་ལ་གྲོ་གའམ་ཤིང་ཤུན་ལ་ལྷ་སོ་བདུན་གྱི་འཁོར་ལོ་ཙནྡན་དཀར་པོའི
ཁུ་བས་ཇི་ལྟ་བ་བཞིན་བྲིས་ལ་ཤར་གྱི་པདྨའི་འདབ་མར་མཁའ་འགྲོ་མ་བོང་བུའི་གདོང་
ཅན་བྲི། གཙོ་བོའི་གནས་སུ་སྙིང་པོ་གཉིས་སུ་མེད་པའི་མཐར་ཧཱུྃ་ཕཊ་ཀྱི་གོང་དུ་ཤཱནྟིཾ་
ཀུ་རུ་བཅུག་པ་བྲི། གནས་གཞན་རྣམས་སུ་རང་རང་གི་སྔགས་གཉིས་སུ་མེད་པ་བྲི། དེ
ནས་རབ་གནས་བྱས་ལ་དེ་འབྲས་ཕུབ་ལས་བྱས་པའི་མཁའ་འགྲོ་མའི་སྙིང་གར་བཅུག་
ལ་དེ་ཁམ་ཕོར་ཁ་སྦྱར་དུ་བཅུག་ལ་སྐུད་པ་དཀར་པོས་རྒྱ་གྲམ་དུ་དཀྲིས་ལ་བཞག ཞག་
བདུན་དུ་མཆོད་པ་བྱས་ལ། མཆོད་རྟེན་ནམ། དགེ་སློང་གི་ཁང་པའམ། བྲམ་ཟེ་ཐ་མལ་
པའི་ཐེམ་པའི་འོག་ཏུ་གཞུག་གོ །དེ་ལྟར་བྱས་ན་གང་ཞི་བར་འདོད་པ་དེ་ཞི་བར་འགྱུར་
རོ། །རྒྱས་པ་ལ་གི་ཧཾ་ངམ། གུར་གུམ་གྱིས། དབང་ལ་རྒྱ་སྐྱེགས། དྲག་པོ་ལ་རོ་རས་ལ་
ཁྲག་དུག་ལ་སོགས་པས། རྒྱས་པ་ལ་བྱང་དུ་ལཱ་མཱ་བོང་བུའི་གདོང་པ་ཅན། དབང་ལ་
ནུབ་ཏུ་དུམ་སྐྱེས་མ། དྲག་པོ་ལ་ལྷོར་གཟུགས་ཅན་མ། འབྲས་ཕུབ་ཀྱི་གཟུགས་དེ་
བཞིན་དུ་བསྒྱུར་ལ། སྤེལ་ཚིག་ཀྱང་པུཎྚི་ཀུ